Øyertunnelen

Øyertunnelen er en veitunnel på europavei 6 i Øyer i Innlandet. Tunnelen fikk gjennomslag i april 2011, og ble åpnet 12. desember 2012. Den er  meter lang, og har to fotobokser midt inne i tunnelen (én i sørlig retning og én i nordlig retning). Utbyggingen kostet 1,4 milliarder kroner, og er delvis bompengefinansiert.

I januar 2015 innrømte Statens vegvesen at Øyertunnelen har en alvorlig konstruksjonsfeil. Hver vinter har tunnelen vært stengt flere ganger. Dette skyldes at ei 92 meter høy loddrett luftesjakt tetter seg med snø og is. Når ventilasjonssjakta er blokkert, settes lufteanlegget ut av drift. Bragernestunnelen i Drammen har også som en av få tunneler, den samme konstruksjonen. Den har bare vært stengt et par ganger på grunn av ising, siden åpningen. Det var i lange kuldeperioder. På tross av det kalde innlandsklimaet valgte Statens vegvesen å bruke samme konstruksjon på Øyertunnelen.

Statens vegvesen har satt i gang planleggingen av et nytt parallelt løp i tunnelen. Tunnelløpet skal bygges når årsdøgntrafikken passerer . I 2016 hadde årsdøgntrafikken passert , og i 2018 var trafikken på  kjøretøy i døgnet. Statens vegvesen regner med at 8000-grensen passeres i 2023, og det andre løpet skal etter planen være klart til da. Utvidelsen vil gi rundt 6,5 kilometer firefelts vei, inkludert tunnelen. Prosjektet er blitt anbefalt i Nasjonal transportplan 2018–2029.

Se også 
 Veitunneler i Norge

Referanser

Veitunneler i Innlandet
Tunneler åpnet i 2012
Veier i Øyer
Tunneler på E6 (Norge)